section_heading: Životopis
paragraph_text: Aleksi je rođen 8. travnja 1979. u finskom gradu Espoo. Njegov prvi glazbeni instrument bila je violina, koju je počeo svirati s 5 godina, sve do 11-te godine kada je zavolio heavy metal kojeg je njegova sestra slušala i počeo svirati gitaru. Pokazalo se da ima najviše talenta upravo za taj instrument. Počeo je ići na satove sviranja gitare na Finskom Pop & Jazz Konzervatoriju, gdje je također počeo svirati i klavir. Na njegov stil je najviše utjecao Roope Latvala iz legendarne finske heavy metal grupe Stone, koji se kasnije pridružio njegovom sastavu. Što se tiče vokala, najviše se ugledao u Phila Anselmaa iz Pantere i Milu Petrozu iz Kreatora.